Rotolus familiarium regis Dacie Supplicat s. v. Woldemarus, Danorum, Sclauorumque rex, quatenus sibi in personas dilectorum familiarium clericorum, militum et seruitorum suorum inferius supplicancium gratias facere ipsasque exaudire dignemini, prout petunt. – – – – – – – – – – – – – – – – – – – – – – – Jtem Jacobo Johannis, pauperi scolari Aboensis diocesis, de beneficio ecclesiastico cum cura uel sine cura vacante uel vacaturo, spectante communiter uel diuisim ad collationem episcopi et capituli Aboensis, si quod in ciuitate uel diocesi vacat ad presens uel cum vacauerit, eidem dignemini prouidere cum clausulis oportunis. – Fiat. B. – – – – – – – – – – – – – – – – – – – – – – – Jtem si aliqui sint concurrentes, ut cum posteriori data secundum ordinem valeant expediri concedere dignemini. – Fiat. B. – Examen ad partes pro absentibus propter pericula viarum fiat de illis, qui non sunt presentes in curia. B. Sine alia lectione fiat. B. – Datum Auinione septimo jdus martij anno secundo.